

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 112-01/25-01/1**

**URBROJ: 2198-31-01-25-3**

**Gračac, 23. srpnja 2025. godine**

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 4/18., 96/18. 112/19. i 17/25.-dalje: ZSN), općinski načelnik Općine Gračac objavljuje

 **UPUTE I OBAVIJESTI PO RASPISANOM JAVNOM NATJEČAJU**

Objavljuju se upute i obavijesti po raspisanom Javnom natječaju za imenovanje pročelnika Jedinstvenog upravnog odjela Općine Gračac, kategorija: I, potkategorija: glavni rukovoditelj, rang: 1, radno mjesto broj 1. iz Pravilnika o unutarnjem redu Jedinstvenog upravnog odjela Općine Gračac („Službeni glasnik Općine Gračac“ 8/21, 5/23-dalje: Pravilnik),1 izvršitelj/ izvršiteljica na neodređeno vrijeme, uz obvezni probni rad u trajanju od 3 mjeseca.

*(Svi izrazi koji se u ovim obavijestima koriste za osobe u muškom rodu*

 *su neutralni i odnose se na osobe muškog i ženskog spola)*

Natječaj je objavljen u „Narodnim novinama“, broj 105 od 23. srpnja 2025. godine i na službenoj mrežnoj stranici Općine Gračac [www.gracac.hr](http://www.gracac.hr). Rok za prijavu je 8 (osam) dana od dana objave natječaja, a posljednji dan za podnošenje prijava na natječaj je 31. srpnja 2025. godine.

**OPIS POSLOVA RADNIH MJESTA:**

**Broj radnog mjesta: 1.**

**Naziv radnog mjesta: PROČELNIK – 1 izvršitelj**

Kategorija/potkategorija/razina/rang:

I./glavni rukovoditelj/ - /1.

Opis poslova radnog mjesta i približan postotak radnog vremena za obavljanje pojedinih poslova:

- rukovodi Jedinstvenim upravnim odjelom: 10%

- osigurava transparentan i učinkovit rad Odjela: 8%

- organizira, brine o izvršavanju i nadzire obavljanje poslova Odjela te daje upute

 za rad: 10%

- odlučuje o prijmu u službu, rasporedu na radno mjesto te o drugim pravima i

 obvezama službenika i namještenika, kao i o prestanku službe: 5%

- donosi zakonom propisane akte vezane uz obnašanje dužnosti dužnosnika

 Općine Gračac 1%

- poduzima mjere za osiguranje učinkovitosti u radu, brine o stručnom

 osposobljavanju i usavršavanju djelatnika i o urednom i pravilnom korištenju

 imovine i sredstava za rad: 10%

- poduzima mjere za utvrđivanje odgovornosti za povrede službene dužnosti: 1%

- osigurava suradnju Odjela s izvršnim i predstavničkim tijelom te drugim tijelima,

 ustanovama i pravnim osobama Općine Gračac, tijelima državne uprave i

 lokalne i područne (regionalne) samouprave, kao i drugim

 institucijama: 15%

- upoznaje načelnika i zaposlenike s donošenjem, promjenom i primjenom

 zakona i ostalih propisa: 10%

- priprema i izrađuje nacrte najsloženijih normativnih akata: 25%

- obavlja i druge stručne poslove po potrebi i po nalogu načelnika: 5%

**PODACI O PLAĆI:**

Temeljem čl. 8. Zakona o plaćama u lokalnoj i područnoj (regionalnoj) samoupravi («Narodne novine» 28/10, 10/23.), plaću službenika i namještenika čini umnožak koeficijenta složenosti poslova na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža. Odlukom o plaćama («Službeni glasnik Zadarske županije» 9/10, 22/10, 17/11, 11/13, „Službeni glasnik Općine Gračac“ 4/15, 9/19, 1/23 i 5/24) čl. 10. za radno mjesto pročelnika utvrđen je koeficijent 2,10. Osnovica za obračun plaća utvrđena je čl. 35. Kolektivnog ugovora za službenike i namještenike u općinskim upravnim tijelima Općine Gračac („Službeni glasnik Općine Gračac“ 1/25) u visini od 1.122,00 eura bruto.

**NAČIN OBAVLJANJA PRETHODNE PROVJERE ZNANJA I SPOSOBNOSTI, PRAVILA I POSTUPAK TESTIRANJA:**

Prethodna provjera znanja i sposobnosti kandidata temelji se na članku 22. ZSN-a, a provodi je tročlano Povjerenstvo za provedbu javnog natječaja imenovano od strane općinskog načelnika Općine Gračac.

Povjerenstvo za provedbu natječaja utvrđuje koje su prijave na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti,

Pisanom testiranju mogu pristupiti samo osobe koje su ispunile formalne uvjete iz javnog natječaja te stekle status kandidata prijavljenog na javni natječaj.

Poziv na prethodnu provjeru znanja i sposobnosti bit će objavljen na službenoj mrežnoj stranici Općine Gračac [www.gracac.hr](http://www.gracac.hr) (Dokumenti: „Javni pozivi, nabave i natječaji“ pod „Zaposlenje“) najmanje pet dana prije održavanja provjere.

Prethodna provjera znanja i sposobnosti kandidata obuhvaća:

- pisanu provjeru (testiranje) znanja iz područja djelokruga poslova radnog mjesta navedenih u pravnim izvorima za pripremanje kandidata,

- intervju.

Na provjeru znanja i sposobnosti kandidati su dužni ponijeti sa sobom osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta. Kandidati koji ne mogu dokazati identitet neće moći pristupiti testiranju.

Kandidati sami snose troškove dolaska na prethodnu provjeru znanja i sposobnosti. Za kandidata koji ne pristupi pisanom testiranju smatrat će se da je povukao prijavu na natječaj, kao i za kandidata koji je pozvan na intervju, a istome se ne odazove .

Za pisani dio testiranja dodjeljuje se određeni broj bodova od 1 do 10.

Pisana provjera znanja sastoji se od 1 pisanog testa s ukupno 10 pitanja iz niže navedenih pravnih izvora za pisano testiranje. Točan odgovor na svako pitanje nosi po 1 bod. Kandidatima se dodjeljuje određeni broj bodova od 1 do 10, ovisno o broju točnih odgovora, ili se utvrđuje 0 bodova ukoliko nije utvrđen niti jedan točan odgovor.

Po utvrđivanju identiteta, kandidatima će biti podijeljena pitanja za pisano testiranje.
Pisano testiranje traje 30 minuta.
Kandidati su dužni pridržavati se utvrđenog vremena i rasporeda testiranja.

Za vrijeme pisanog testiranja nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva;
- napuštati prostoriju u kojoj se provjera odvija:
- razgovarati s ostalim kandidatima niti na bilo koji drugi način remetiti koncentraciju kandidata.

**Kandidati koji se budu ponašali neprimjereno ili prekrše jedno od navedenih pravila bit će udaljeni s testiranja, a njihov rezultat i rad Povjerenstvo neće bodovati.**

S kandidatima koji ostvare najmanje 50% ukupnog broja bodova na pisanom testiranju provest će se intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10 te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

Smatra se da je kandidat zadovoljio ako je na intervjuu ostvario/la najmanje 5 bodova.

Nakon prethodne provjere znanja i sposobnosti kandidata Povjerenstvo utvrđuje rang-listu kandidata prema ukupnom broju ostvarenih bodova te izvješće i rang-listu kandidata dostavlja općinskom načelniku.

Rješenje o imenovanju donosi općinski načelnik najkasnije u roku od 60 dana od isteka roka za podnošenje prijava na javni natječaj ili u tom roku donosi odluku o poništenju javnog natječaja. Rješenje o imenovanju pročelnika dostavlja se javnom objavom na mrežnoj stranici [www.gracac.hr](http://www.gracac.hr). Dostava rješenja svim kandidatima smatra se obavljenom istekom osmog dana od dana javne objave rješenja na navedenoj mrežnoj stranici.

1. Zakon o lokalnoj i područnoj (regionalnoj) samoupravi („Narodne novine“ 33/01,

 60/01, 129/05, 109/07, 125/08, 36/09, 150/11 i 144/12, 19/13, 137/15, 123/17,

 98/19, 144/20),

2. Zakon o službenicima i namještenicima u lokalnoj i područnoj (regionalnoj)

 samoupravi („Narodne novine” br. 86/08., 61/11., 4/18., 96/18., 112/19., 17/25.)

3. Zakon o općem upravnom postupku („Narodne novine” br. 47/09., 110/21.)

4. Uredba o uredskom poslovanju („Narodne novine” br. 75/21.)

5. Zakon o proračunu („Narodne novine“ 144/21),

6. Uredba o klasifikaciji radnih mjesta u lokalnoj i područnoj (regionalnoj) samoupravi

 („Narodne novine“, broj 74/10, 125/14, 48/23).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/> .

**OSTALE UPUTE:**

Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj, na isti način kao i za podnošenje prijave.

**OPĆINSKI NAČELNIK**

**Goran Đekić**